vENDIM
Nr. 30, datë 20.1.2016

PËR SHPALLJEN E QENDRËS HISTORIKE TË FSHATIT VUNO DHE MIRATIMIN E RREGULLORES PËR ADMINISTRIMIN E SAJ TË ZONËS SË MBROJTUR PËRRETH

Në mbështetje të nenit 100 të Kushtetutës dhe të pikave 3 e 4, të nenit 29, të ligjit nr. 9048, datë 7.4.2003, “Për trashëgiminë kulturore”, të ndryshuar, me propozimin e ministrit të Kulturës, Këshilli i Ministrave
VENDOSI:

1. Shpalljen e Qendrës Historike të fshatit Vuno, sipas hartës dhe koordinatave gjeografike, bashkëlidhur këtij vendimi.
2. Miratimin e rregullores “Për administrimin e Qendrës Historike të fshatit Vuno dhe të Zonës së Mbrojtur përreth”, sipas tekstit bashkëlidhur këtij vendimi.
3. Ngarkohen Ministria e Kulturës dhe Ministria e Zhvillimit Urban për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

RREGULLORE 
PËR ADMINISTRIMIN E QENDRËS HISTORIKE TË FSHATIT VUNO E TË ZONËS SË MBROJTUR PËRRETH 

Neni 1
Qëllimi dhe objektivat

1. Kjo rregullore përcakton detyrimet dhe mënyrat për mbrojtjen, konservimin e integruar dhe administrimin e vlerave historiko-kulturore të Qendrës Historike të fshatit Vuno dhe të Zonës së Mbrojtur rreth saj. 
2. Objektivat kryesorë të kësaj rregulloreje janë: 
a) administrimi i Qendrës Historike të fshatit Vuno dhe Zonës së Mbrojtur rreth saj, sipas hartës së zonifikimit, që i bashkëlidhet kësaj rregulloreje, si pjesë përbërëse e saj; 
b) mbrojtja, konservimi dhe restaurimi i vlerave historiko-kulturore të Qendrës Historike të fshatit Vuno. 
3. Kjo rregullore përcakton edhe mënyrat e bashkëpunimit me njësitë e qeverisjes vendore të qytetit të Himarës për administrimin, mbrojtjen dhe restaurimin e vlerave të trashëgimisë kulturore të Qendrës Historike të fshatit Vuno.

Neni 2
Struktura e hapësirës urbane në mbrojtje

1. Hapësira urbane në mbrojtje e fshatit Vuno, për vlerat e saj historiko-kulturore dhe si pjesë e trashëgimisë kulturore, i nënshtrohet ligjit nr. 9048, datë 7.4.2003, “Për trashëgiminë kulturore”, të ndryshuar, si dhe akteve ligjore dhe nënligjore në fuqi.
2. Hapësira urbane me vlera historiko-kulturore në mbrojtje e fshatit Vuno përbëhet nga: 
a) Qendra Historike; 
b) Zona e Mbrojtur rreth saj.
3. Kufijtë e Qendrës Historike dhe Zonës së Mbrojtur paraqiten në hartën e zonifikimit të Qendrës Historike të fshatit Vuno dhe Zonës së Mbrojtur rreth saj, e cila është pjesë e kësaj rregulloreje.
4. Plani i përgjithshëm vendor i qytetit të Himarës duhet të marrë parasysh kufijtë dhe kriteret e mbrojtjes të Qendrës Historike të fshatit Vuno dhe Zonës së Mbrojtur rreth saj.

Neni 3
Qendra Historike dhe kufijtë e saj

1. Qendra Historike është pjesa më me vlera urbanistiko-arkitektonike e fshatit Vuno. Ajo ruan gjini të ndryshme ndërtimore, si ndërtime shoqërore, kulti dhe banesa popullore. Këto ndërtime janë të lidhura me peizazhin urbanistiko-arkitektonik, historik, tradicional, i cili është pjesë e Qendrës Historike.
2. Qendra Historike përbëhet edhe nga zonat e gjelbra të përfshira brenda saj. 
3. Qendra Historike e fshatit Vuno përbëhet nga dy zona:
a) Zona I e cila përfshin ndërtimet në të dyja krahët e rrugës kombëtare (kryesisht Vunoi i vjetër);
b) Zona II e cila përfshin pjesën që ndodhet poshtë rrugës kombëtare që përbëhet nga kompleksi i Kishës së Shën Spiridhonit së bashku me shkollën dhe Kishën e Shën Mehillit. Në këto zona përfshihen një numër i konsiderueshëm banesash me një tipologji të larmishme dhe një rrjet rrugor të shtruar me kalldrëm, herë-herë të formuluar me shkallëzime në pjerrësitë e terrenit dhe vende-vende me kalime në formë tuneli nën banesat e fshatit.  
4. Kufijtë e Qendrës Historike paraqiten me koordinata gjeografike si edhe në hartën e zonifikimit të Qendrës Historike të fshatit Vuno dhe Zonës së Mbrojtur rreth saj, e cila është pjesë e kësaj rregulloreje.

Neni 4
Ndërhyrjet e lejuara në Qendrën Historike

1. Ndërhyrjet restauruese dhe rigjallëruese në Qendrën Historike, si dhe në monumentet e të dyja kategorive do të kenë si qëllim kthimin e fshatit Vuno në një qendër të rëndësishme turistike të karakterit rural e familjar. Për të realizuar këtë qëllim, për Qendrën Historike kryhen studime për mënyrën e ndërhyrjeve restauruese dhe rigjallëruese në ndërtimet që e përbëjnë, si dhe për rehabilitimin e zonave të veçanta të saj.
2. Me qëllim ruajtjen e vlerave urbanistiko-arkitekturore të Qendrës Historike të fshatit Vuno, brenda kësaj zone lejohen vetëm këto ndërhyrje: 
a) Ndërhyrjet sistematike konservuese, restauruese dhe të mirëmbajtjes në Qendrën Historike, si dhe në monumentet e të dyja kategorive mbështeten në kriteret për konservimin dhe restaurimin, të saktësuara në aktet normative kombëtare dhe ndërkombëtare të fushës, të zbatueshme edhe në vendin tonë.
b) Ndërhyrjet restauruese synojnë ruajtjen e hapësirave urbanistiko-arkitekturore, rrjetit rrugor tradicional në kompozim dhe teknikë, si dhe duke mbajtur të pandryshuar konfiguracionin e truallit të hapësirave pushuese e të bimësisë tradicionale. 
c) Studime për rehabilitimin e pjesëve të veçanta të saj lidhur me qëndrimin ndaj ndërtimeve, që me volumet dhe formulimin e tyre arkitekturor dëmtojnë vlerat dhe unitetin kompozicional të Qendrës Historike.
ç) 	Studimet përcaktojnë objektet ku kryhen punime konservuese dhe restauruese, objektet ku kryhen ritrajtime për të rritur vlerat e tyre, objektet në gjendje rrënoje ose të papërshtatshme për funksionim dhe që cenojnë unitetin arkitekturor të ansamblit ose zonës, ku lejohet të kryhen rikonstruksione, zonat ku lejohet të kryhen ndërhyrje integruese, si dhe parcelat e gjelbëruara.
d) Ndërhyrjet rehabilituese në shumë ndërtime në gjendje rrënoje konservuese ose restaurimet integruese për të penguar degradimin e mëtejshëm të tyre. Kur rrënojat ruhen dhe paraqesin vlera me rëndësi arkitektonike, kompozicionale dhe tipologji të veçanta, por cenojnë dukshëm njësinë e ansambleve, brenda të cilave përfshihen, mund të kryhet rikonstruksioni në të njëjtin vëllim mbi strukturën ekzistuese (mureve perimetrale) me objektiv primar ruajtjen sa të jetë e mundur të karakteristikave origjinale të dukshme, të jashtme dhe të brendshme, bazuar në dokumentacionin e qartë fotografik, grafik, mbështetur në tipologjinë, trajtimin arkitektonik dhe teknikën tradicionale të ndërtimit. Në rastet kur rrënojat janë nën 3 m, ato duhet të konsolidohen dhe, në raste të veçanta, mund të ringrihen, duke zbatuar parimet e mësipërme.
Projektet për ndërhyrjet në këto lloj objektesh do të shqyrtohen dhe do të miratohen rast pas rasti në Këshillin Shkencor dhe Këshillin Kombëtar të Restaurimeve.
dh) Në rastet e fatkeqësive natyrore, të shembjeve ose djegies së objekteve me vlera të trashëgimisë kulturore, rikonstruksioni mund të kryhet mbi strukturat ekzistuese, sipas formulimit kompozicional dhe arkitektonik të gjendjes para rrënimit, bazuar në dokumentacionin e qartë fotografik, grafik etj. 
e) Ritrajtimet dhe rikonstruksionet duhet të integrohen në tërësinë arkitekturore të ansamblit apo të zonës, duke respektuar kompozimet dhe trajtimet e pamjeve të jashtme të ndërtimeve të vëna në mbrojtje dhe duke mos tejkaluar lartësinë maksimale të tyre.
3. Në Qendrën Historike ndalohen ndërtimet e reja me përjashtim të rikonstruksionit të rrjetit inxhinierik nëntokësor dhe rikonstruksioneve të përmendura në pikën 2, të këtij neni.
4. Projektet për përshtatjet, rikonstruksionet e restaurimet miratohen nga Këshilli Kombëtar i Restaurimeve dhe më pas procedura e miratimit vazhdon sipas ligjit nr. 107/2014, “Për planifikimin dhe zhvillimin e territorit”. 

Neni 5
Zona e mbrojtur dhe kufijtë e saj

1. Zona e Mbrojtur rrethon pjesën e Qendrës Historike dhe shtrihet në jugperëndim dhe juglindje të saj në pjesën më të madhe, ndërsa në pjesën veriore ajo krijon një brez mbrojtës për Qendrën Historike mbi kufirin e fshatit ekzistues.
2. Zona e Mbrojtur përfshin disa banesa me vlera arkitektonike, rrjetin rrugor karakteristik të fshatit të shtruar me kalldrëm dhe disa objekte kulti të një rëndësie të veçantë, me të cilat plotëson vlerat e Qendrës Historike dhe krijon një kalim të butë prej saj drejt pjesëve të planifikuara për ndërtime të reja.
3. Kufijtë e Zonës së Mbrojtur paraqiten me koordinatat gjeografike si dhe në hartën e zonifikimit të Qendrës Historike të fshatit Vuno dhe Zonës së Mbrojtur rreth saj, e cila është pjesë përbërëse e kësaj rregulloreje.

Neni 6
Ndërhyrjet në Zonën e Mbrojtur

1. Ndërhyrjet që lejohen në Zonën e Mbrojtur janë, si më poshtë vijon:
a) Ndërhyrjet e rikonstruksionit në rrjetin rrugor dhe sheshe ruajnë detyrimisht materialet dhe teknikat tradicionale. Nuk lejohen ndryshimet në rrjetin rrugor ekzistues, përveç rikonstruksionit të tij.
b) Kryhen restaurime, përshtatje, rikon-struksione apo dhe ndërtime të reja për të rritur vlerat brenda saj dhe për përmirësimin e kushteve të jetesës, të cilat duhet të jenë në harmoni me karakterin arkitektonik e urbanistik të ansamblit. 
c) Ruajtja e rrjetit rrugor në kompozimin dhe formulimin e tij urbanistiko-arkitektonik.
ç)	 Ruajtja dhe përfshirja e vlerave mjedisore duke mbajtur të pandryshuar konfiguracionin e truallit dhe llojshmërinë e drurëve e të bimësisë tradicionale.
2. Lartësia maksimale ose numri i kateve duhet të jetë i njëjtë me mesataren e kateve të ndërtesave përreth, por sidoqoftë jo më shumë se 2 (dy) – 6.5 m deri në kornizën e çatisë, lartësi maksimale e marrë në pjesën me pjerrësi më të madhe të terrenit.
3. Kompozimi arkitektonik i ndërtesave duhet t’i përshtatet karakterit arkitektonik e dekorativ të arkitekturës tradicionale, duke përdorur stilizime të elementeve morfologjike të saj, të kompozimeve vëllimore, ngjyrave etj.
4. Projektet për përshtatjet, rikonstruksionet apo dhe ndërtimet e reja miratohen nga Këshilli Kombëtar i Restaurimeve dhe më pas procedura e miratimit vazhdon sipas sipas ligjit nr. 107/2014, “Për planifikimin dhe zhvillimin e territorit”. 

Neni 7
Ndarja e monumenteve sipas kategorive

1. Monumentet e Kulturës në fshatin Vuno, sipas vlerave të tyre historiko – kulturore, ndahen në dy kategori: 
a) Monumente të kategorisë I; 
b) Monumente të kategorisë II. 
2. Ato ndodhen në Qendrën Historike, në Zonën e Mbrojtur ose në pjesët e tjera të fshatit. Kjo ndarje sipas vlerave pasqyrohet në shkallën e ruajtjes së tyre, si dhe në mënyrat e në shkallën e ndërhyrjes konservuese dhe restauruese.

Neni 8
Monumentet e kategorisë I

1. Monumentet e kategorisë I janë objektet me vlera të rëndësishme tipologjike dhe arkitekturore, që pasqyrojnë zhvillimin tipologjik dhe karakteristikat arkitektoniko-teknike të banesës tradicionale të fshatit Vuno.
2. Monumentet e kategorisë I, me shkallë të mirë autenticiteti, ruhen në përbërësit kompozicionalë, arkitekturorë, teknikë dhe të materialeve të ndërtimit. Oborri, muret rrethuese, porta e jashtme dhe ndërtimet ndihmëse janë pjesë organike e monumentit dhe, si të tilla, i nënshtrohen të njëjtit trajtim. 
3. Monumentet e kategorisë I ruhen në Qendrën Historike, në Zonën e Mbrojtur rreth saj dhe në pjesën tjetër të fshatit. 
4. Në monumentet e kategorisë I kompozimi i vëllimeve, trajtimi arkitektonik i pamjeve të jashtme dhe të brendshme, si dhe zgjidhja planimetrike e funksionale nuk mund të ndryshohet, me përjashtim të vendosjes së nyjës higjieno-sanitare, kur është e domosdoshme dhe nuk cenon vlerat për të cilat është vënë në mbrojtje. Në rastet kur një pjesë e monumentit ka pësuar dëmtime, transformime ose mungon, mund të ndërmerren ndërhyrje plotësuese sipas gjendjes fillestare.
5. Deri në shpalljen e zonës së mbrojtur të monumenteve të kategorisë I nga ministri përgjegjës për trashëgiminë kulturore, në përputhje me nenin 32, të ligjit nr. 9048, datë 7.4.2003, “Për trashëgiminë kulturore”, të ndryshuar, për aq sa nuk bie në kundërshtim me dispozitat e kësaj rregulloreje, nuk lejohen ndërtime të reja në pronat kufitare me monumentin e kulturës. 
Trajtimi i objekteve ekzistuese kufitare të shqyrtohet në Këshillin Kombëtar të Restaurimeve, rast pas rasti. 

Neni 9 
Monumentet e kategorisë II

1. Monumentet e kategorisë II janë ndërtime me vlera historiko-kulturore, kryesisht si formuese të ansambleve urbanistiko-arkitekturore, marrin pjesë në formulimin kompozicional të fshatit, por dhe ruajnë vlera arkitekturore në vetvete.
2. Monumentet e kategorisë II ruhen në volumet e tyre fillestare dhe trajtimin e tyre arkitekturor të pamjes së jashtme e të brendshme në raste të veçanta, kur brenda këtyre monumenteve, sidomos në objektet e banimit, ruhen ambiente karakteristike, si gdhendje në dru, punime në allçi, dekorime pikturale ose mobilie arkitektonike me vlerë. Këto ruhen dhe i nënshtrohen restaurimit, duke përfshirë mate-rialet dhe teknikat tradicionale. 
3. Në brendësi të monumenteve të kategorisë II lejohen ndryshime të strukturës kompozicionale dhe përdorimin e teknikave bashkëkohore, pa cenuar formulimin e pamjes së jashtme, si dhe për t’u adaptuar edhe për shërbime të tjera.

Neni 10 
Studimi, projektimi dhe zbatimi i punimeve në Qendrën Historike dhe monumente të veçanta 

1. Projektet e restaurimit dhe restaurimi i monumenteve të kulturës bëhen nga institucione shtetërore të specializuara dhe nga subjekte të licencuara për këtë qëllim. 
Projektet shqyrtohen në Këshillin Shkencor të Institutit të Monumenteve të Kulturës dhe miratohen në Këshillin Kombëtar të Restaurimit.
2. Zbatimi i punimeve të mësipërme kryhet nga Drejtoria Rajonale e Kulturës Kombëtare Vlorë ose nga subjekte të licencuara për restaurim, nën mbikëqyrjen e supervizorit dhe kolaudatorit, caktuar nga Instituti i Monumenteve të Kulturës. Për monumentet e kulturës, pronë private, pjesa e shpenzimeve që i takon pronarit dhe mënyra e shlyerjes së tyre bëhet në përputhje me legjislacionin në fuqi. 
3. Studimet dhe projektet e rikonstruksioneve të përmendura në shkronjat “c”, “d”, “e” dhe “f”, të pikës 2, të nenit 4, hartohen nga Instituti i Monumenteve të Kulturës, Drejtoria Rajonale e Kulturës Kombëtare Vlorë ose nga subjekte të licencuar në fushën e restaurimeve për këtë kategori projektesh. Projektet shqyrtohen në Këshillin Shkencor të Institutit të Monumenteve të Kulturës dhe miratohen në Këshillin Kombëtar të Restaurimit. Procedura e miratimit vazhdon sipas ligjit nr. 107/2014, “Për planifikimin dhe zhvillimin e territorit”.
4. Studimet dhe projektet për ndërhyrje në rrjetin rrugor, infrastrukturën nëntokësore dhe rrjetin inxhinierik hartohen nga Instituti i Monumenteve të Kulturës, Drejtoria Rajonale e Kulturës Kombëtare Vlorë, në bashkëpunim me Bashkinë e Himarës, ose nga persona të licencuar në fushën restaurimeve dhe në kategoritë përkatëse të punimeve. Projektet shqyrtohen në Këshillin Shkencor të Institutit të Monumenteve të Kulturës dhe miratohen në Këshillin Kombëtar të Restaurimit. Procedura e miratimit vazhdon sipas ligjit nr. 107/2014, “Për planifikimin dhe zhvillimin e territorit”.

Neni 11 
Studimi, projektimi dhe zbatimi i punimeve në zonën e mbrojtur 

1. Studimet për rehabilitimin e imazhit të Zonës së Mbrojtur hartohen nga Instituti i Monumenteve të Kulturës, Drejtoria Rajonale e Kulturës Kombëtare në bashkëpunim me Bashkinë Himarë ose subjekte të licencuara në fushën e restaurimeve sipas rregullores së miratuar. Projektet shqyrtohen në Këshillin Shkencor të Institutit të Monumenteve të Kulturës dhe miratohen në Këshillin Kombëtar të Restaurimit. Procedura e miratimit vazhdon sipas ligjit nr. 107/2014, “Për planifikimin dhe zhvillimin e territorit”.
2. Projektet e rikonstruksionit të ndërtesave në këtë zonë hartohen nga projektues ose subjekte projektuese të licencuara në projektim për kategorinë e mësipërme për fushën e ndërtimit. Projektet shqyrtohen në Këshillin Shkencor të Institutit të Monumenteve të Kulturës dhe miratohen në Këshillin Kombëtar të Restaurimit. Procedura e miratimit vazhdon sipas ligjit nr. 107/2014, “Për planifikimin dhe zhvillimin e territorit”.
3. Zbatimi i punimeve të rikonstruksionit kryhet nga subjekte ndërtimore që janë të licencuara për këtë kategori. 
4. Projektet për ndërtimet e reja në këtë zonë hartohen nga projektues ose subjekte projektuese të licencuara në projektim për fushën e ndërtimit. Projektet shqyrtohen në Këshillin Shkencor të Institutit të Monumenteve të Kulturës dhe miratohen në Këshillin Kombëtar të Restaurimit. Procedura e miratimit vazhdon sipas ligjit nr. 107/2014, “Për planifikimin dhe zhvillimin e territorit”.
5. Projektet e rikonstruksionit të rrugëve, shesheve dhe infrastrukturës së tyre të përmendura në nenin 6 hartohen nga projektues ose subjekte projektuese të licencuara në projektim për kategorinë përkatëse në fushën e ndërtimit. Projektet shqyrtohen në Këshillin Shkencor të Institutit të Monumenteve të Kulturës dhe miratohen në Këshillin Kombëtar të Restaurimit. Procedura e miratimit vazhdon sipas ligjit nr. 107/2014, “Për planifikimin dhe zhvillimin e territorit”.

Neni 12
Shfrytëzimi i monumenteve

1. Monumentet e kulturës janë pjesë e jetës bashkëkohore. Ato shfrytëzohen, sipas rastit, për funksionet për të cilat janë ndërtuar apo dhe për funksione të tjera, me kusht që këto funksione të mos cenojnë vlerat, për të cilat monumenti është vënë në mbrojtje. 
2. Shfrytëzimi i monumenteve të kulturës, për funksione të ndryshme prej atyre për të cilat janë ngritur, bëhet vetëm pasi të jetë marrë miratimi i Këshillit Kombëtar të Restaurimeve. Mënyrat e përdorimit përcaktohen në ligjin nr. 9048, datë 7.4.2003, “Për trashëgiminë kulturore”, të ndryshuar. 

Neni 13
Mbrojtja e monumenteve

1. Organet e qeverisjes vendore, në bashkëpunim me institucionet shtetërore të specializuara, sigurojnë ruajtjen dhe mbrojtjen e monumenteve të ngritura në hapësirat e juridiksionit të tyre. 
2. Plani rregullues i fshatit Vuno, detyrimisht, merr parasysh vlerat e Qendrës Historike të fshatit Vuno dhe Zonës së Mbrojtur rreth saj.

Neni 14
Zgjidhja e mosmarrëveshjeve

Për të gjitha çështjet që nuk trajtohen dhe për pasojë nuk zgjidhen në këtë rregullore, sipas kompetencave, ato zgjidhen prej Institutit të Monumenteve të Kulturës dhe ministrisë përgjegjëse për trashëgiminë kulturore.

Neni 15
Kundërvajtjet administrative

Shkelja e kësaj rregulloreje ngarkon me përgjegjësi sipas dispozitave të ligjit nr. 9048, datë 7.4.2003, “Për trashëgiminë kulturore”, të ndryshuar, dhe Kodit Penal të Republikës së Shqipërisë.

Neni 16
Dispozita të fundit

1. Shtesat dhe ndryshimet në këtë rregullore bëhen me propozim të ministrit përgjegjës për trashëgiminë kulturore dhe miratohen nga Këshilli i Ministrave. 
2. Kjo rregullore shoqërohet me hartën përkatëse të zonifikimit të Qendrës Historike të fshatit Vuno dhe Zonës së Mbrojtur rreth saj. 
3. Brenda 6 muajve nga data e hyrjes në fuqi të kësaj rregulloreje, Instituti i Monumenteve të Kulturës, në bashkëpunim me Drejtorinë Rajonale të Kulturës Kombëtare Vlorë, i paraqet për shqyrtim dhe miratim ministrit përgjegjës për trashëgiminë listën e monumenteve të kulturës të kategorive I dhe II.

PER SHPALLJEN QENDER HISTORIKE TE VUNOIT, HIMARE
KORDINATAT GJEOGRAFIKE

Gjatési Gjerési
Pika | gradé | minuta sekonda gradé | minuta sekonda
QENDER HISTORIKE 1
1 40° 8 25.41°N 19° 417 30.05°E
2 40° 8 26.60°N 19% 41° 30.44E
3 40° 8 27.08"N 19° 41° 29.86E
4 40° 8 28.25"°N 19° 41° 29.86E
5 40° 8 30.51°N 19 417 31.74"E
6 40° 8 31.47°°N 19° 417 34.50E
7 40° 8 32.36"N 19% 41° 36.34E
8 40° 8 32.34°N 19° 41° 37.95"E
& 40° 8 31.80"°N 19° 41° 37.73E
10 40° 8 31.54"°N 19° 41° 38.34E
11 40° 8 32.24"°N 19° 41° 55
12 40° 8 32.45°N 19° 41° 40.98E
13 40° 8 32.25"°N 19° 41° 43.42°E
14 40° 8 31.72"°N 19° 41° 44,98 E
15 40° 8 30.58"N 19° 41° 46.33E
16 40° 8 29.87°N 19 417 46.70E
17 40° 8 29.06"N 19° 41° 46.08"E
18 40° 8 28.49°N 19° 417 47.23"E
19 40° 8 27.38"°N 19° 417 44.80°E
20 40° 8 26.03"°N 19° 417 43.29°E
21 40° 8 25.29°N 19° 417 43.03"E
22 40° 8 23.75°N 19° 417 42.80"°E
23 40° 8 22.43"°N 19° 417 432.61E
2 40° 8 20.68N 19 417 41.28"E
25 40° 8 20.14"°N 19° 41° 3%9.80E
26 40° 8 20.87°N 19° 41° 38.36"E
27 40° 8 21.697°N 19° 41° 38.42°E
28 40° 8 22.00"°N 19° 417 37.00"E
29 40° 8 22.54°N 19 417 35.45°E
30 40° 8 23.43°N 19° 41° 35.26"E
31 40° 8 23.84°N 19° 417 34.47E

32 40° 8 24.33"N 19° 41 34.80"'E
33 40° 8 24.59"°N 19° 41 36.36"E
34 40° 8 25.86"'N 19° 41 36.04"E
35 40° 8 25.51"°N 19° 41" 34.19E
36 40° 8 25.08"°N 19° 41° 32.26E
QENDER HISTORIKE 2
1 40° 8 16.64°N 19° 41" 41.20"E
2 40° 8 16.98°N 19° 41° 4212 E
3 40° 8 18.64°N 19% 41" 41.54E
4 40° 8 19.56"'N 19° 41" 4298 E
5 40° 8 20.117°N 19° 41" 4412 E
6 40° 8 19.12°N 19° 41 45.35E
7 40° 8 17.51"°N 19° 41 4525
8 40° 8 16.80"°N 19° 41 4542
9 40° 8 16.58°N 19° 41 44.38"E
10 40° 8 16.42°°N 19° 41" 42.73"E
11 40° 8 15.84N 19° 41° 42.40E
12 40° 8 15.73"N 19° 41" 41.72E

IONA E MBROIJTUR VUNO

1 40° 8 26.68°N 19° 4 2249 °E
2 40° 8 27.22°N 19° 4 24.46E
3 40° 8 27.07"°N 19° 4 27.83 °E
4 40° 8 29.20"'N 19° 40 2875 E
5 40° 8 31.06"N 19° 40 28.99E
6 40° 8 33.65°N 19° 40 33.99°E
7 40° 8 33.61°N 19° 4 38.82°E
8 400 8 33.41°°N 19° 4 4499 E
9 40° 8 31.217°N 19° 4 48.02E
10 [ 400 8 28.23"°N 19° A 4776 E
1 40° 8 26.52°N 19° 4 48.02E
12 | 400 8 23.49"°N 19° 4 49.96E
13 | 400 8 19.76"N 19° 40 4894 E
14 | 400 8 17.04°N 19° 4 4919 E
15 | 400 8 16.33°N 19° 4 4828 E
16 | 400 8 16.86"N 19° 41 4675 E
17 | 400 8 16.68N 19° 40 45.06E
18 | 400 8 16.35"N 19° 40 43.63E
19 40° 8 15.39°N 19° 40 41.60"E
20 | 400 8 14.06N 19° 4 4137 E
21 40° 8 14.95"N 19° 4 3892 E
22 | 400 8 15.03"N 19° 40 3672E
23 | 400 8 14.95°N 19° 4 3463 E
24 | 400 8 15.96N 19° 40 3376 E
25 | 400 8 15.94°N 19° 4 31.67E
26 | 400 8 17.03°N 19° 4 30.83 E
27 | 400 8 16.92°N 19° 40 29.35°E
28 | 40° 8 18.30"°N 19° 4 29.51"°E
2 40° 8 19.20°N 19° 40 29.08"°E
30 | 400 8" 19.87°N 19° 4 27.71E
3l 40° 8 20.64°N 19° A 2535 E
32 | 400 8 21.84"°N 19° A 2457 E
33 | 400 8 25.44°N 19° a 23.44 E
34 | 400 8 25.76"N 190 4 22.25"E

QENDRA HISTORIKE VUNO

